sagorsarker/bangla-wikipedia huggingface dataset:
অরেঞ্জ টিভি

অরেঞ্জ টিভি বাংলা ভাষার একটি ভারতীয় টিভি চ্যানেল , যেটি ২০১৪ সালের ২৪ মে যাত্রা শুরু করেছিল। চ্যানেলটি বাংলা ভাষায় বিভিন্ন রকম টিভি অনুষ্ঠানমালা সম্প্রচার করে থাকে।
চ্যানেলটি টি সরকার প্রোডাকশনস এর মালিকানাধীন।
আলওয়াল মসজিদ

আলওয়াল মসজিদ বাংলাদেশের চট্টগ্রাম জেলায় অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। মসজিদের বর্তমান নাম মহাকবি আলাওল জামে মসজিদ বা সংক্ষেপে আলাওল জামে মসজিদ। গৌড়ের সুলতান রোকন উদ্দিন বারবক শাহ্ (১৪৫৫-১৪৭৬খ্রি.) অধিকৃত চট্টগ্রামের হাটহাজারী উপজেলার ফতেহপুর গ্রামে ৮৭৮ হিজরীতে (১৪৭৩-৭৪ খ্রি.) ১টি মসজিদ নির্মাণ
ও ১টি দিঘী খনন করেন। এ মসজিদ ও দিঘী যথাক্রমে আলাওল মসজিদ এবং আলাওল দিঘী নামে পরিচিত। স্থানীয়ভাবে পুরাতন মসজিদটি ভেঙ্গে বর্তমানে ১টি নতুন মসজিদ নির্মাণ করা হয়েছে। তথাপি মসজিদ দেয়ালে এখনও শোভা পাচ্ছে ৮৭৮ হিজরী (১৪৭৩ ইংরেজী) উল্লেখিত ঐতিহাসিক ১টি শিলালিপি। ২ লাইনে উৎকীর্ণ এবং ৩০ সেন্টিমিটার দৈর্ঘ্য ও ৯ সেন্টিমিটার প্রস্থবিশিষ্ট
শিলালিপিটি বর্তমানে নির্মিত মসজিদের মিহরাবের উপরে দেখা যায়। এই শিলালিপির নাম ফতেহপুর শিলালিপি এবং এটিও বাংলাদেশ প্রত্নতত্ত্ব অধিদপ্তর কতৃক ঘোষিত চট্টগ্রাম জেলার একটি পুরাকীর্তি।
কোটবাড়ি মুড়া

কোটবাড়ি মুড়া একটি প্রাচীন বৌদ্ধ প্রত্নস্থল, যা বাংলাদেশের বাংলাদেশের চট্টগ্রাম বিভাগের কুমিল্লা সদর উপজেলার কোটবাড়ি এলাকায় অবস্থিত। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। এটি ময়নামতী প্রত্নতাত্ত্বিক এলাকার অংশ এবং শালবন বিহার, ইটাখোলা মুড়া ও রূপবান মুড়ার মতো অন্যান্য প্রত্নতাত্ত্বিক স্থানগুলোর কাছাকাছি অবস্থিত। এই মুড়া বা উঁচু ঢিবিতে প্রাচীন কালের একটি বৌদ্ধ স্তূপ ও আশ্রমের ধ্বংসাবশেষ পাওয়া গেছে।
এই মুড়া কেবল একটি ধর্মীয় কেন্দ্রই ছিল না, বরং এটি ছিল একটি শিক্ষাকেন্দ্রও, যেখানে বৌদ্ধ ভিক্ষুরা ধর্মচর্চা ও শিক্ষা গ্রহণ করতেন। পাল যুগে এই অঞ্চলে বৌদ্ধ ধর্মের প্রচার ও চর্চার কেন্দ্র হিসেবে ময়নামতী অঞ্চল গুরুত্বপূর্ণ ভূমিকা পালন করে।
মুড়ার পাশেই রয়েছে শালবন বিহার ও ময়নামতী জাদুঘর, যেখানে খননকৃত নিদর্শন প্রদর্শিত হয়। 
কোটবাড়ি মুড়ার ইতিহাস গুপ্ত-পরবর্তী ও পাল যুগের সঙ্গে সম্পর্কিত বলে প্রত্নতত্ত্ববিদদের ধারণা। এখানে প্রথম প্রত্নতাত্ত্বিক অনুসন্ধান ও খনন শুরু হয় ১৯৫৫ সালের দিকে, যা পরে ধারাবাহিকভাবে বাংলাদেশ প্রত্নতত্ত্ব অধিদপ্তরের তত্ত্বাবধানে পরিচালিত হয়। খননের মাধ্যমে এখানে একটি বৌদ্ধ স্তূপের ভিত্তি, প্রার্থনাকক্ষ, ছোট ছোট মঠ ও বিভিন্ন আবাসিক কক্ষের ধ্বংসাবশেষ পাওয়া গেছে।
স্থাপনাগুলোর নির্মাণশৈলী মূলত ইটনির্মিত এবং দক্ষিণ-পূর্ব এশীয় বৌদ্ধ স্থাপত্যের সঙ্গে মিল রাখে। এখানে ব্যবহৃত ইটগুলো ছোট আকৃতির এবং নিপুণভাবে গাঁথা। মন্দির ও স্তূপের দেয়ালে পোড়ামাটির ফলক ও অলংকরণ ছিল, যেগুলোর কিছু অংশ এখনও শনাক্তযোগ্য। খননের সময় এখানে কিছু ধাতব মূর্তি, পোড়ামাটির খেলনা ও পাত্র, এবং ধর্মীয় উদ্দেশ্যে ব্যবহৃত সামগ্রী পাওয়া গেছে।
ফতেহপুর শিলালিপি

ফতেহপুর শিলালিপি বাংলাদেশের চট্টগ্রাম জেলার একটি গুরুত্বপূর্ণ প্রত্নতাত্ত্বিক নিদর্শন। এটি বাংলাদেশ প্রত্নতত্ত্ব অধিদপ্তর কর্তৃক সংরক্ষিত ও তালিকাভুক্ত একটি প্রত্ননিদর্শন হিসেবে স্বীকৃত। এই শিলালিপিটি হাটহাজারী উপজেলার ফতেহপুর গ্রামে অবস্থিত ঐতিহাসিক আলাওল জামে মসজিদ প্রাঙ্গণে সংরক্ষিত আছে। শিলালিপিটি মসজিদের মেহরাবের উপরের দেয়ালে সংস্থাপন করা হয়েছে। এটি মূলত ঐতিহাসিক ও ধর্মীয় দিক থেকে গুরুত্ববহ, যা ঐ মসজিদের প্রতিষ্ঠা ও সময়কাল সম্পর্কেও গুরুত্বপূর্ণ তথ্য বহন করে।
ফতেহপুর শিলালিপিটি স্থানীয় ও জাতীয় পর্যায়ে ঐতিহাসিক গবেষণা এবং প্রত্নতত্ত্বচর্চার ক্ষেত্রে মূল্যবান প্রমাণপত্র হিসেবে বিবেচিত হয়। এটি ঐ অঞ্চলের ইসলামী স্থাপত্য ও শিলালিপি রচনার ধারা সম্পর্কেও ধারণা প্রদান করে।
বালাগাজীর মুড়া

বালাগাজীর মুড়া বাংলাদেশের চট্টগ্রাম বিভাগের কুমিল্লা জেলার কুমিল্লা সদর উপজেলায় অবস্থিত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
এখানে এখনো খননকার্য পচিচালনা করা হয় নি।
থানোস

থানোস (বিকল্প বানান থ্যানোস) হল মার্ভেল কমিকস কর্তৃক প্রকাশিত আমেরিকান কমিক বই ধারাবাহিকের একটি খলনায়ক (সুপারভিলেন) চরিত্র। চরিত্রটির স্রষ্টা হলেন লেখক জিম স্টারলিন। দ্য ইনভিঞ্চিবল আয়রন ম্যান #৫৫ বইয়ের মাধ্যমে চরিত্রটি প্রথম সামনে আসে (প্রচ্ছদ ১৯৭৩)। থানোস হল মার্ভল ইউনিভার্সের সবচেয়ে শক্তিশালী খলনায়ক যিনি দি অ্যাভেঞ্জার, দ্য গার্ডিয়ান অব দ্য গ্যালাক্সি, দ্য ফ্যানটাস্টিক ফোর এবং দ্য এক্স ম্যানসহ অনেক নায়কের সাথে লড়েছেন।
মার্ভেল সিনেম্যাটিক ইউনিভার্সে থানোস চরিত্রে দি অ্যাভেঞ্জার্স (২০১২) চলচ্চিত্রে অভিনয় করেন ড্যামিয়ন পইটার এবং "দ্য গার্ডিয়ান অব দ্য গ্যালাক্সি", , ও চলচ্চিত্রে জশ ব্রোলিন কণ্ঠ ও মোশন ক্যাপচারের মাধ্যমে চরিত্রটিতে অভিনয় করেন। এছাড়াও চরিত্রটি বিভিন্ন অ্যানিমেশন, ভিডিও গেম এবং কমিক বইয়ে দেখা গিয়েছে।
ডানা ভেসপোলি

ডানা ভেসপোলি (জন্ম: ২২শে সেপ্টেম্বর, ১৯৭২, হ্যানোভার, নিউ হ্যাম্পশায়ার) একজন আমেরিকান পর্ণ তারকা এবং পরিচালক।
মার্কিন যুক্তরাষ্ট্রের হ্যানোভার, নিউ হ্যাম্পশায়ারে ১৯৭২ সালের ২২ সেপ্টেম্বর জন্মগ্রহণ করেন ডানা ভেসপোলি।তিনি ইভিল এঞ্জেল ,ব্রাজার্স সহ বড় কোম্পানীর সঙ্গে চুক্তি স্বাক্ষর করেছেন। ২০১৮ সালের এপ্রিলের মধ্যে তিনি ব্রাজার্সের ৬ টি , ইভিল এঞ্জেল এবং নটি আমেরিকার ১৩ টি সিনেমা করেছেন।
ময়নামতি ঢিবি ১খ

ময়নামতী ঢিবি (টিলা) ১খ বাংলাদেশের কুমিল্লা জেলার ময়নামতীতে অবস্থিত একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
খনন কার্য‌ের মাধ্যমে এখানকার দীর্ঘ দেওয়াল, রাস্তা, সংযোগ সড়ক, প্রবেশপথ ও অন্যান্য নিদর্শন পাওয়া গেছে।
ময়নামতি ঢিবি ২ক

ময়নামতী ঢিবি (টিলা) ২ক বাংলাদেশের কুমিল্লা জেলার ময়নামতীতে অবস্থিত একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
অখননকৃত প্রত্নস্থলের মধ্যে ময়নামতি টিলা-২ থেকে প্রত্নতাত্ত্বিক গুরুত্ববহ ধ্বংসাবশেষ প্রাপ্তির প্রমাণ পাওয়া গেছে।
ময়নামতি ঢিবি ২খ

ময়নামতী ঢিবি (টিলা) ২খ বাংলাদেশের কুমিল্লা জেলার কুমিল্লা সদর দক্ষিণ এলাকায় অবস্থিত একটি গুরুত্বপূর্ণ প্রত্নতাত্ত্বিক স্থাপনা। এটি বাংলাদেশের প্রাচীনতম বৌদ্ধ স্থাপত্য ঐতিহ্যের অন্যতম নিদর্শন হিসেবে বিবেচিত এবং প্রত্নতত্ত্ব অধিদপ্তর কর্তৃক সংরক্ষিত ও তালিকাভুক্ত প্রত্নস্থল। স্থানীয়ভাবে এটি ‘দিঘাইল্যা মুড়া’ নামে পরিচিত।
ময়নামতী অঞ্চলে প্রাপ্ত প্রত্নতাত্ত্বিক নিদর্শনসমূহ থেকে ধারণা করা হয়, এটি পাল ও সেন যুগের (৮ম–১২শ শতাব্দী) সময়কালে একটি গুরুত্বপূর্ণ বৌদ্ধ ধর্মীয় কেন্দ্র ছিল। এই অঞ্চলে একাধিক বিহার, স্তূপ, শিলালিপি এবং মূর্তি পাওয়া গেছে, যা প্রাচীন বাংলার বৌদ্ধ সভ্যতা ও সংস্কৃতির পরিচয় বহন করে।
প্রত্নঢিবিটি উত্তর-দক্ষিণে আড়াআড়িভাবে বিন্যস্ত। চারপাশের সমতল ভূমি থেকে প্রায় ৩০ মিটার উঁচু ঢিবিটির উপরের পৃষ্ঠ সমতল। এখানে প্রত্নতাত্ত্বিক খননের মাধ্যমে যে ধ্বংসাবশেষ উদ্ধার করা হয়েছে, তা একটি বৌদ্ধ বিহারের অংশ হতে পারে বলে বিশেষজ্ঞরা মনে করেন। এখানে ইট নির্মিত কাঠামোর অংশ, প্রাচীন অলঙ্করণচিত্র, পোড়ামাটির ফলক, এবং নানান উপাসনালয়ের চিহ্ন পাওয়া গেছে। এইসব নিদর্শন বাংলার মধ্যযুগীয় বৌদ্ধ স্থাপত্যরীতি এবং ধর্মীয় কর্মকাণ্ডের সুস্পষ্ট প্রমাণ বহন করে।
স্থাপনাটি বর্তমানে সংরক্ষণের আওতায় রয়েছে এবং পর্যটক ও গবেষকদের জন্য সীমিত পরিসরে উন্মুক্ত। এটি ময়নামতী প্রত্নতাত্ত্বিক জোনের অন্যান্য বিখ্যাত স্থাপনার সঙ্গে ঐতিহাসিক ও সাংস্কৃতিকভাবে ঘনিষ্ঠভাবে সম্পর্কিত, যেমন শালবন বিহার এবং ইটাখোলা মুড়া।
ময়নামতি ঢিবি ১

ময়নামতী ঢিবি ১ বাংলাদেশের কুমিল্লা জেলার ময়নামতীতে অবস্থিত প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
খনন কার্য‌ের মাধ্যমে এখানকার দীর্ঘ দেওয়াল, রাস্তা, সংযোগ সড়ক, প্রবেশপথ ও অন্যান্য নিদর্শন পাওয়া গেছে। ময়নামতি ঢিবি ১ক ও ময়নামতি ঢিবি ১খ এর অন্তর্ভুক্ত।
বাংলাদেশের আর্থিক ব্যবস্থা

আর্থিক ব্যবস্থা বলতে বুঝায় সেই ব্যবস্থা যেটা বিনিয়োগকারী ও বিনিয়োগ গ্রহীতাদের আর্থিক লেনদেনের সুযোগ সৃষ্টি করে এবং সেই সাথে একটা অর্থনীতির সামগ্রিক আর্থিক লেনদেনের একটা সুরক্ষিত প্লাটফরম তৈরি করে। বাংলাদেশের আর্থিক ব্যবস্থাকে নিয়ন্ত্রণের মাত্রার উপর ভিত্তি করে মূলত তিনটি প্রধান শ্রেণীতে ভাগ করা যায়। যেগুলো হচ্ছে: ফর্মাল সেক্টর, সেমি ফর্মাল সেক্টর এবং ইনফর্মাল সেক্টর।
ফর্মাল সেক্টর এর মধ্যে রয়েছে নিয়ন্ত্রণকারী প্রতিষ্ঠান, ব্যাংক, আর্থিক প্রতিষ্ঠান, বীমাকোম্পানি, ক্যাপিটাল মার্কেট বা মূলধন বাজার মধ্যস্ততাকারী ও মাইক্রো ক্রেডিট বা মাইক্রো ফাইনান্স প্রতিষ্ঠানসহ অন্যান্য প্রতিষ্ঠান যেগুলো প্রচলিত আইন দ্বারা সরাসরি নিয়ন্ত্রিত ও পরিচালিত হয়। বর্তমানে বাংলাদেশে ৬১টি তফসিলি ব্যাংক, ৩টি বিশেষায়িত তফসিলি ব্যাংক, ৩৪টি আর্থিক প্রতিষ্ঠান, ৭৮টি বীমা কোম্পানি, ২ টি মূলধন বাজার মধ্যস্ততাকারী ও অন্যান্য মাইক্রো ক্রেডিট প্রতিষ্ঠান।
বাংলাদেশের আর্থিক ব্যবস্থা নিয়ন্ত্রণকারী প্রতিষ্ঠানগুলো হচ্ছেঃ
বাংলাদেশের আর্থিক বাজার মুলত মুদ্রা বাজার, মূলধন বাজার ও বৈদেশিক মুদ্রা বাজার নিয়ে গঠিত। এছাড়া রয়েছে অন্যান্য আর্থিক প্রতিষ্ঠান, যেগুলো অর্থনীতিতে ভূমিকা রেখে আসছে।
বাংলাদেশ ব্যাংক হচ্ছে দেশের কেন্দ্রীয় ব্যাংক। রাষ্ট্রায়ত্ব বাণিজ্যিক ব্যাংক আছে ৬টি। বেসরকারি বা ব্যক্তি মালিকানাধীন বাণিজ্যিক ব্যাংকের সংখ্যা ৪২টি যার মধ্যে ৩৪টি প্রচলিত ব্যাংক এবং বাকি ৮টি ইসলামী শরীয়াহ্ ভিত্তিক ব্যাংক। এছাড়াও রয়েছে ৯টি বিদেশী বাণিজ্যিক ব্যাংক, ৩টি বিশেষায়িত ব্যাংক এবং ৫টি অতফসিলি ব্যাংক।
দেশে মোট ৬টি রাষ্ট্রয়াত্ত বাণিজ্যিক ব্যাংক আছে যেগুলোর মালিকানা বাংলাদেশ সরকারের। রাষ্ট্রয়াত্ত বাণিজ্যিক ব্যাংকগুলো হচ্ছে:
বাংলাদেশে পরিচালিত বেসরকারি বা ব্যক্তি মালিকানাধীন বাণিজ্যিক ব্যাংকের সংখ্যা ৪২টি, যার মধ্যে ৩৪টি কনভেনশনাল বা সাধারণ ব্যাংক এবং ৮টি ইসলামী শরীয়াহ্ ভিত্তিক ব্যাংক।
বাংলাদেশে মোট ৩৪ টি আর্থিক সেবাদানকারী প্রতিষ্ঠান রয়েছে। যেগুলো হচ্ছেঃ
বাংলাদেশে বর্তমানে মোট ৭৮টি বীমা কোম্পানি বীমা আছে যার মধ্যে ৩২টি লাইফ বা জীবন বীমা কোম্পানি এবং ৪৬টি নন-লাইফ সাধারণ বীমা কোম্পানি। লাইফ বা জীবন বীমাকারী কোম্পানির মধ্যে ১টি সরকারী এবং ৩১টি বেসরকারি মালিকানাধীন। অন্যদিকে নন-লাইফ বা সাধারণ বীমাকারী কোম্পানির মধ্যে ১টি সরকারী এবং ৪৫টি বেসরকারি মালিকানাধীন।
বাংলাদেশে মূলধন বাজার মধ্যস্ততাকারীর মধ্যে রয়েছে মার্চেন্ট ব্যাংক, পুঁজি বাজার ও ক্রেডিট রেটিং কোম্পানি।
বাংলাদেশের পুঁজি বাজার নিয়ন্ত্রণকারী প্রতিষ্ঠান হচ্ছে বাংলাদেশ সিকিউরিটিজ অ্যান্ড এক্সচেঞ্জ কমিশন। দেশের মূল পুঁজি বাজার হচ্ছে ২টি। যেগুলো হচ্ছেঃ
বাংলাদেশের ক্রেডিট রেটিং এজেন্সির সংখ্যা ৮ টি। যেগুলো হচ্ছেঃ
বাংলাদেশে বর্তমানে প্রায় ৬০০টি মাইক্রো ক্রেডিট প্রতিষ্ঠান রয়েছে।
সেমি ফর্মাল সেক্টর সেক্টর বলতে মূলত সেই সেক্টরকে বোঝানো হয় যেটি বাংলাদেশ ব্যাংক, বীমা উন্নয়ন ও নিয়ন্ত্রণ কর্তৃপক্ষ, বাংলাদেশ সিকিউরিটিজ অ্যান্ড এক্সচেঞ্জ কমিশন অথবা মাইক্রোক্রেডিট রেগুলেটরি অথরিটির নিয়ন্ত্রণের আওতায় পরে না বরং অন্য রেগুলেটর, স্বায়ত্তশাসন বা সরাসরি সরকার নিয়ন্ত্রিত। এই সেক্টরে রয়েছে মূলত নিন্মক্ত প্রতিষ্ঠানসমূহঃ
এছাড়াও রয়েছে সরকারের বিভিন্ন কর্মসূচি ও বিভিন্ন এনজিও সংস্থা।
ইনফর্মাল সেক্টরের মধ্যে আছে বিভিন্ন বেসরকারি মধ্যস্ততাকারী প্রতিষ্ঠান।
করাব ইউনিয়ন

করাব ইউনিয়ন হবিগঞ্জ জেলার লাখাই উপজেলায় অবস্থিত। উপজেলার মোট ৬টি ইউনিয়নের মধ্যে করাব ইউনিয়নটি অফিসিয়াল নম্বর হচ্ছে ৫। এটি একটি কৃষি প্রধান ও বিস্তৃত এলাকা। এই ইউনিয়নটি মোট ৯টি গ্রাম নিয়ে গঠিত। এর মধ্যে অনেক হাওর ও কৃষি জমি রয়েছে যার আয় রাজস্ব খাতে গুরুত্বপূর্ণ ভূমিকা রাখে। করাব ইউনিয়নে ২টি বাজার রয়েছে।
লাখাই-হবিগঞ্জ সড়কের পাশে এ ইউনিয়নটি লাখাই উপজেলার মধ্যে সবচেয়ে উচু ভূমি, আয়তনঃ ৭০১০ একর। জনসংখ্যাঃ ২২২৭৬ জন। গ্রামের সংখ্যাঃ ৯টি। গ্রাম সমূহের নাম করাব, সিংহগ্রাম, মনতৈল, গুনিপুর, আগাপুর, হরিণাকোনা, হোসেনপুর, রাঢ়িশাল। গুনীপুর, আগাপুর ও হরিনাকোনা ব্যতীত এ ইউনিয়নের সকল গ্রামে সড়ক যোগাযোগ আছে। এ ইউনিয়নের গুনীপুর গ্রামের পাশে নাসিরনগর উপজেলার ধরমন্ডল নামক গ্রাম অবস্থিত। এছাড়া মাধবপুর উপজেলার সীমানাও আছে। এ ইউনিয়নে একটি উচ্চ বিদ্যালয়, ১২টি প্রাথমিক বিদ্যালয়, ১টি দাখিল মাদ্রাসা আছে। এছাড়া কয়েকটি কওমী, ফোরকানিয়া মাদ্রাসা আছে।
একজন ইউনিয়ন পরিষদ চেয়ারম্যান, তিনজন সংরক্ষিত মহিলা কাউন্সিলর এবং ৯টি ওয়ার্ডের নির্বাচিত ৯জন ওয়ার্ড কাউন্সিলর নিয়ে ইউনিয়ন পরিষদ গঠিত। করাব ইউনিয়নের ইউনিয়ন কমপ্লেক্সটি মনতৈল গ্রামে অবস্থিত।
ভৌগোলিক ভাবে করাব ইউনিয়নটি একটি ভাটি এলাকা। বর্ষাকালে এলাকার সকল আবাদী জমি বন্যার পানিতে তলিয়ে যায়। কিছু কিছু নিম্ন এলাকার ঘর-বাড়ীও বন্যায় ক্ষতিগ্রস্ত হয়। বন্যা ও আপদকালীন সময়ে ইউনিয়নের কার্যালয় ভবনগুলো এবং স্থানীয় বিদ্যালয়গুলো বন্যার্তদের আশ্রয়কেন্দ্র হয়ে উঠে। কৃষি জমিই এখানকার জনগণের উপার্জনের মূল পুঁজি। কোন কোন কৃষি জমিতে দুই বা ততোধিক ফসল ফলে।
করাব ইউনিয়নটি লাখাই উপজেলার পূর্ব পাশে অবস্থিত। করাব ইউনিয়নের পূর্ব দিকে হবিগঞ্জ সদর উপজেলার লুকড়া, রাজিউরা ও শায়েস্তাগঞ্জ উপজেলার নূরপুর ইউনিয়ন, পশ্চিম দিকে বুল্লা ও মুরিয়াউক ইউনিয়ন, দক্ষিন দিকে মাধবপুর উপজেলার বাগাসুরা ইউনিয়ন ও ব্রাহ্মনবাড়িয়ার নাসিরনগর উপজেলা এবং উত্তর দিকে বুল্লা ইউনিয়ন অবস্থিত।
বাংলাদেশ পরিসংখ্যান ব্যুরো কর্তৃক ২০১১ সালের জরিপ অনুযায়ী তথ্য
প্রাথমিক বিদ্যালয়, মাধ্যমিক বিদ্যালয় ও মাদ্রাসার মাধ্যমে অত্র ইউনিয়নের শিক্ষা কার্যক্রম পরিচালিত হয়। এছাড়াও ব্র্যাক শিক্ষা স্কুল, গ্রামীণ ব্যাংক উন্নয়ন সংস্থার কার্যক্রমও পরিলক্ষিত হয়।
হবিগঞ্জ সদর থেকে লাখাই উপজেলা সদরে যাওয়ার সড়ক ও জনপথ বিভাগের সড়কটি করাব ইউনিয়নের উপর দিয়ে গেছে। তাই ইউনিয়নের যোগাযোগ ব্যবস্থা অত্যন্ত উন্নত। এছাড়া বর্ষাকালে নৌকা দিয়েও চলাচল করা হয়।
করাব ইউনিয়ন স্বাস্থ্য ও পরিবার কল্যাণ কেন্দ্রে মাধ্যমে অধিকাংশ চিকিৎসা সেবা জনসাধারণের কাছে পৌঁছানো হয়।
টেলিমেডিসিন
অ্যান্ড প্রিভে এইচডি

অ্যান্ড প্রিভে এইচডি একটি ভারতীয় টিভি চ্যানেল, যেটি ২০১৭ সালের ২৪ সেপ্টেম্বর যাত্রা শুরু করে। চ্যানেলটি ইংরেজি ভাষার চলচ্চিত্র সম্প্রচার করে থাকে।
ম্যারা ব্রক আকিল

ম্যারা ব্রক আকিল (জন্ম: ২৭ মে ১৯৭০) একজন আমেরিকার চিত্রনাট্যকার এবং টেলিভিশন প্রযোজক। তিনি ইউপিএন কমেডি সিরিজ গার্লফ্রেন্ডস (২০০০-২০০৮) এবং ইটস স্পিন অফ দ্য গেম (২০০৬-২০১৫) নির্মাণ করেছিলেন। পরবর্তীতে তিনি প্রথম নাটক সিরিজ মেরি জেন (২০১৩-২০১৮) নির্মাণ করেছিলেন। ২০১৮ সালে তিনি "ব্লাক লাইটির" ধারাবাহিক প্রযোজনা করেন ও নির্মাণ করেন এবং ওপরাহ উইনফ্রে নেটওয়ার্কের অধিনে "লাভ ইজ ফর" নির্মাণ করেন।
তিনি ক্যালিফোর্নিয়ার লস এঞ্জেলেসে জোন ডিমিটারের ঘরে জন্মগ্রহণ করেন এবং মূলত কানসাস সিটিতে বেড়ে ওঠেন।
মাউন্টেন টেলিভিশন

মাউন্টেন টেলিভিশন নেপালের একটি সংবাদভিত্তিক টিভি চ্যানেল, যেটি ২০১০ সালে যাত্রা শুরু করেছিল। চ্যানেলটির প্রধান কার্যালয় দেশটির রাজধানী কাঠমান্ডুতে অবস্থিত।
চ্যানেলটিতে প্রচারিত উল্লেখযোগ্য অনুষ্ঠানমালা হল:
প্রথমে মাতৃভাষা পরভাষা পরে

প্রথমে মাতৃভাষা, পরভাষা পরে ২০০৪ সালে সাবেক প্রধান বিচারপতি মুহাম্মদ হাবিবুর রহমান কর্তৃক রচিত একটি প্রবন্ধসংকলন। গ্রন্থটি একুশটি প্রবন্ধের সংকলন। উল্লেখযোগ্য প্রবন্ধগুলোর মধ্যে রয়েছে "আমরা কি যাব না তাদের কাছে যারা শুধু বাংলায় কথা বলে", "বাংলায় সংবিধান", "বাংলা ভাষার সংগ্রাম এখনো অসমাপ্ত", "রাষ্ট্রের ভাষা-পরিকল্পনা", "মাতৃভাষার সপক্ষে", "প্রথমে মাতৃভাষা, পরভাষা পরে" ইত্যাদি।
উচ্চ আদালতে বাংলার ব্যবহার নিয়ে হাবিবুর রহমানের বক্তব্য:
মুহাম্মদ হাবিবুর রহমান লিখেছেন, 'আইনের ক্ষেত্রে রাষ্ট্রভাষা বাংলা প্রচলনের জন্য যথাযথ আইন প্রণয়ন কেন সরকারি উদ্যোগে করা হয়নি আমি বুঝতে পারি না।' তিনি আরো লিখেছেন 'যদি ন্যায়বিচার সদগুণ হয় এবং জনগণের কল্যাণের জন্যই যদি এর কাজ হয় তবে তা জনগণের ভাষাতেই হওয়া উচিত।' তবে "আমি খোলাখুলি করে বলি 'দেশের জনগণ যদি চান তাঁদের দেশের সর্বোচ্চ আদালতের সব কাজ তাঁদের ভাষায় হবে, তাঁদের প্রতিনিধিরা সংসদের যতদিন না আইন পাস করছেন ততদিন বিচারকবৃন্দ স্বেচ্ছায় বাংলায় হাতেখড়ি দিতে চাইবেন না।"
লুইস আর্কেট

লুইস মাইকেল আর্কেট (ডিসেম্বর ১৪, ১৯৩৫ – ফেব্রুয়ারি ১০, ২০০১) একজন আমেরিকার চলচ্চিত্র অভিনেতা, লেখক এবং প্রযোজক ছিলেন। আরকোটা টেলিভিশন ধারাবাহিক জে.ডি. পিকেট এর সুবাদে বিশেষভাবে পরিচিত। এছাড়াও তার অন্য আরেক ধারাবাহিক দি ওয়ালটনের ১৯৭৮ থেকে ১৯৮১ সাল পর্যন্ত তিনি কাজ করেন।
আর্কেট শিকাগোর ইলিনয় জন্মগ্রহণ করেন। তিনি মিলড্রেড নেসবিতলে মে এবং অভিনেতা ক্লিফ আরকোটার সন্তান। তার এক্সপ্লোরার মেরিভিথার লুইসের সাথে আত্মীয়তার সম্পর্কিত ছিল। তবে মূলতঃ তার পরিবারের উপাধি মূলত "আরকোট" ছিল, যেটি তার আংশিক ফরাসি-কানাডিয়ার বংশধর থেকে এসেছে বলে ধারণা করা হয়।
সাঈদ বদরেয়া

ইআই সাঈদ বদরেয়া () একজন মিশরীয়-আমেরিকার অভিনেতা। তিনি ১৯৫৭ সালে মিশরের পোর্ট সাইদে জন্মগ্রহণ করেন।
তিনি চলচ্চিত্র এবং টেলিভিশনে বিভিন্ন চরিত্রে অভিয়ন করেছেন। তিনি আমেরিকার উল্লেখযোগ্য চলচ্চিত্র ইস্ট, আয়রনম্যান, কারগো এবং দ্য ডিক্টেটারে অভিনয় করেছিলেন।
মুখোপাধ্যায়ের উপপাদ্য

জ্যামিতিতে মুখোপাধ্যায়ের উপপাদ্যটি বক্ররেখাগুলির উপর ছেদচিহ্নর সংখ্যা সম্পর্কে উল্লেখ করে। এই উপপাদ্যটি শ্যামাদাস মুখোপাধ্যায় ১৯০৯ খ্রিষ্টাব্দে উপস্থাপন করেন। এই উপপাদ্যের একটি অংশকে চতুর্শীর্ষ উপপাদ্য বলা হয়, যেখানে বলা হয়েছে কোন সমতলে একটি সাধারণ উত্তল বক্ররেখার উপর কমপক্ষে ৪ টি শীর্ষে রয়েছে, এবং অন্য অংশে বলা হয়েছে যে কোন অ্যাফাইন সমতলে (affine plane) একটি সাধারণ উত্তল বক্ররেখার কমপক্ষে ৬ টি উপরিভাগের কোণ (affine vertices) আছে।
পরবর্তীতে শ্যামাদাস মুখোপাধ্যায় এই দুটি উপপাদ্যের সাধারণীকরণ করে শক্তভাবে প্রতিষ্ঠা করেন-
আমাক নিউজ এজেন্সি

আমাক নিউজ এজেন্সি () ইসলামিক স্টেট অব ইরাক অ্যান্ড দ্য লেভান্ট (ISIL) এর সাথে সংযুক্ত একটি সংবাদ মাধ্যম। এটি সংস্থাটির নিজস্ব দাবীকৃত প্রথম প্রকাশনা মাধ্যম।
আমাক নিউজ এজেন্সি সিরিয়ার সাংবাদিক "বারা কাদেক" তৈরি করেন, যিনি ২০১৩ সালের শেষদিকে তিনি সহ সাত জন আইএসআইএল-তে যোগ দিয়েছিলেন। যারা মূলত হালাব নিউজ নেটওয়ার্কের জন্য কাজ করেন। 
আইএস কোথাও হামলা চালালে তার কৃতিত্ব দাবি করে বিবৃতি প্রকাশ করে আমাকের ওয়েবসাইট তথা আমাক নিউজ এজেন্সি। এযাবৎ আইএসের দ্বারা পরিচালিত বিভিন্ন সন্ত্রাসী হামলার কৃতিত্বের দাবি আমাকের ওয়েবসাইটে প্রকাশ করা হয়েছে।
২০১৬ সালের জুন মাসে ঢাকার গুলশানে হোলি আর্টিজান বেকারিতে সন্ত্রাসী হামলার খবর ও ভিডিও ফুটেজ প্রচার করেছিল আমাক নিউজ এজেন্সি।। এছাড়া সর্বশেষ ২০১৯ সালের ২১ এপ্রিল শ্রীলঙ্কার বোমা হামলার বিষয়টি ২ দিন পর ২৩ এপ্রিল আমাক নিউজ এজেন্সির মাধ্যমে আইএস কৃতিত্ব দাবি করে।
আমাকের মাধ্যমে আইএস যেসব সংবাদ বিজ্ঞপ্তি, (বিশেষত হামলার কৃতিত্ব দাবি) প্রচার করে, সেগুলো তারা প্রচার করে কয়েকটি ভাষায়। যথা হিন্দি,সংস্কৃত,পাঞ্জাবি,গুজরাটি,তেলুগু,তামিল,মারাঠি,আরবি, ইংরেজি, ফরাসি, জার্মান, স্প্যানিশ, ইতালিয়ান, রুশ, বাংলা ও উর্দু।
আমাকের অফিস আছে কি না, থাকলে তা কোথায়, এর সার্ভার কোথায় রাখা হয়েছে, কীভাবে এর ওয়েবসাইটের ডোমেইন নাম কেনা হয়েছে, কে কিনেছে এবং ইরাক-সিরিয়ায় আইএসের স্বঘোষিত ‘খেলাফতের’ চূড়ান্ত পতন ও সর্বশেষ সিরিয়া থেকে তাদের বিতাড়নের পরও আমাক নিউজ এজেন্সি কীভাবে ‘অ্যাকটিভ’ আছে—এই সব প্রশ্নের উত্তর এখনো পাওয়া যায়নি।
মোহাম্মদ সিরাজুল আকবর

ডা. মোহাম্মদ সিরাজুল আকবর (১৯৪৪-২০১৫) বাংলাদেশের একজন রাজনীতিবিদ ও সংসদ সদস্য ছিলেন, যিনি বাংলাদেশ আওয়ামী লীগের রাজনীতির সাথে যুক্ত ছিলেন।
মোহাম্মদ সিরাজুল আকবর ১৯৪৪ সালে মাগুরা জেলায় জন্মগ্রহণ করেন। পেশাগত জীবনে তিনি ছিলেন একজন ডাক্তার ও রাজনীতিবিদ। ১৯৭৮ সালে তিনি বাংলাদেশ শিশু হাসপাতালের পরিচালক পদে যোগদান করেন। এরপর বাংলাদেশ ইন্সটিটিউট অব চাইল্ড হেলথের অধ্যাপক হিসেবে যোগদান করেন। ১৯৯৬ সালে সপ্তম জাতীয় সংসদ নির্বাচনে তিনি আওয়ামী লীগ থেকে মাগুরা-১ আসনে প্রতিদ্বন্দ্বিতা করেন এবং বিজয়ী হন। এরপর ২০০১, ২০০৮ ও ২০১৪ সালের নির্বাচনেও তিনি সংসদ সদস্য হিসেবে নির্বাচিত হয়েছিলেন। তিনি মাগুরা জেলা আওয়ামী লীগের সভাপতি ছিলেন তিনি বাংলাদেশ রেডক্রিসেন্ট সোসাইটির সভাপতি হিসেবেও দায়িত্ব পালন করেছেন।
২০১৫ সালের মার্চ মাসের ৯ তারিখে মোহাম্মদ সিরাজুল আকবর ঢাকার ন্যাশনাল ইন্সটিটিউট অব কার্ডিওভাস্কুল ডিজিজে মৃত্যুবরণ করেন।
আসগর ফরহাদি

আসগর ফরহাদি (; জন্ম: ৭ মে ১৯৭২) একজন ইরানি চলচ্চিত্র পরিচালক এবং চিত্রনাট্যকার। অন্যান্য বিশেষ পুরস্কারের মধ্যে, তিনি তার চলচ্চিত্র এ সেপারেশন (২০১২) এবং দ্য সেলসম্যান (২০১৬) এর জন্য সেরা বিদেশী ভাষার চলচ্চিত্রের জন্য ২বার একাডেমী পুরস্কার পেয়েছেন, যার ফলে তিনি বিদেশী ভাষার চলচ্চিত্রে ২ বার একাডেমী পুরস্কার লাভ করা অকিরা কুওরোসাওয়া ও রেন ক্ল্লেমেন্টের মতো বিখ্যাত পরিচালকদের কাতারে দাড়াতে সক্ষম হয়েছেন। ২০১২ সালে ফারহাদি, বিশ্বের সবচেয়ে প্রভাবশালী ব্যক্তি হিসেবে টাইম ১০০ এর বার্ষিক তালিকায় অন্তর্ভুক্ত হয়েছিলেন।
বাংলাদেশ রেড ক্রিসেন্ট সোসাইটি

বাংলাদেশ রেড ক্রিসেন্ট সোসাইটি (সংক্ষেপে বিডিআরসিএস নামেও পরিচিত) একটি মানবিক সংস্থা এবং বাংলাদেশ সরকারের দ্বারা পরিচালিত। এই সংগঠনটি ১৯৭৩ সালে রাষ্ট্রপতি আদেশ ২৬ এর মাধ্যমে বাংলাদেশ রেড ক্রস সোসাইটি হিসাবে প্রতিষ্ঠিত হয়েছিল। ১৯৮৮ সালে এটির নাম পরিবর্তন করে বাংলাদেশ রেড ক্রিসেন্ট সোসাইটি রাখা হয় যখন দেশটি ইসলামকে সাংবিধানিক ধর্ম হিসেবে গ্রহণ করে এর সদর দফতর ঢাকা এবং এছাড়াও ৬৪ টি ইউনিট রয়েছে। ৬৪ টি জেলা এবং ঢাকার মেট্রোপলিটন শহরে প্রতিটিতে একটি ইউনিট গঠন করা হয়েছে। চট্টগ্রাম, রাজশাহী ও খুলনা। বর্তমানে মোট ইউনিট সংখ্যা ৬৮ টি (৬৪ টি জেলা এবং ৪ টি সিটি)
বন্যা, ঘূর্ণিঝড় এবং অন্যান্য প্রাকৃতিক দুর্যোগের সময় ত্রাণ ও পুনর্বাসনে সমাজ একটি সহায়ক ভূমিকা পালন করেছে। সারা বাংলাদেশের রক্ত সেবা প্রদান করছেন। এছাড়াও যেকোনো পরিস্থিতে অসহায়ের পাশে থাকাই রেড ক্রিসেন্টের কাজ।
৩১ মার্চ, ১৯৭৩ সালে গণপ্রজাতন্ত্রী বাংলাদেশের রাষ্ট্রপতি বঙ্গবন্ধু শেখ মুজিবুর রহমান বাংলাদেশ রেড ক্রস সোসাইটি আদেশে ১৯৭৩ (পিও-২৬) জারি করেন । এই আদেশের বলে ১৬ ডিসেম্বর, ১৯৭১ সাল থেকে 'বাংলাদেশ রেড ক্রস সোসাইটি' স্বীকৃতি লাভ করে। এরপর, ১৯৭৩ সালের ২০ সেপ্টেম্বর রেড ক্রসের ২২তম আন্তর্জাতিক সম্মেলনে তেহরানে বাংলাদেশ রেড ক্রস সোসাইটি আন্তর্জাতিকভাবে পূর্ণ স্বীকৃতি লাভ করে। দেশ বিভাগের পরবর্তী ১৯৪৭ সালের ২০ ডিসেম্বর দুই পাকিস্তান যখন এক ছিল তখন থেকে এর কার্যক্রম এই অঞ্চলে শুরু হয়েছিল অবশ্য।
১৯৮৮ সালে সংগঠনটির নাম পরিবর্তন করে 'বাংলাদেশ রেড ক্রিসেন্ট সোসাইটি' রাখা হয়। সংস্থাটির প্রধান কার্যালয় ঢাকায় অবস্থিত। সংস্থাটি দেশের বিভিন্ন মানবিক বিপর্যয়ে দেশের বিভিন্ন প্রান্তে আর্তমানবতার সেবা করে থাকে। সংগঠনটির বর্তমান চেয়ারম্যান মেজর জেনারেল (অব.) মো:রফিকুল ইসলাম।
বাংলাদেশ রেড ক্রিসেন্ট সোসাইটির প্রধান হলেন বাংলাদেশের রাষ্ট্রপতি। তার তত্ত্বাবধানে রেড ক্রিসেন্টের সংস্থাটি একটি ম্যানেজিং বোর্ড পরিচালনা করেন।
ম্যানেজিং বোর্ড ১৫ জন সদস্য নিয়ে গঠিত। বোর্ডে একজন চেয়ারম্যান ও একজন ভাইস-চেয়ারম্যান এবং একজন কোষাধ্যক্ষ এবং ১২ জন সাধারণ সদস্য রয়েছেন গঠিত হয়। ২০২২ জুন থেকে বর্তমান পোস্টহোল্ডাররা হলেন: চেয়ারম্যানঃ মেজর জেনারেল: এ টি এম আব্দুল ওয়াহাব (অব. ভাইস-চেয়ারম্যান: মোঃ নুর-উর-রহ কোষাধ্যক্ষঃ মোহাম্মদ আব্দুস সালাম
ম্যানেজিং বোর্ডের অধীনে এই সংস্থাটি পরিচালনাকারী প্রতিটি বিভাগের জন্য ২ জন করে বিভাগীয় প্রধান এবং ৯ জন করে পরিচালক দায়ী থাকেন। এই সিনিয়র ব্যবস্থাপনার সভাপতিত্ব করেন একজন মহাসচিব এবং একজন উপ-মহাসচিব। বিডিআরসিএসের বর্তমান মহাসচিব কাজী শফিকুল আজম এবং বর্তমান উপ-মহাসচিব মোঃ রফিকুল ইসলাম রয়েছে ।
৫৫নং ওয়ার্ড, ঢাকা দক্ষিণ সিটি কর্পোরেশন

৫৫নং ওয়ার্ড হল ঢাকা দক্ষিণ সিটি কর্পোরেশনের তিন নং অঞ্চলের একটি প্রশাসনিক ওয়ার্ড। ঢাকার হাজারীবাগ থানার আংশিক ও কামরাঙ্গীরচর থানা নিয়ে ৫৫নং ওয়ার্ড গঠিত এবং এ ওয়ার্ডটি ঢাকা-২ জাতীয় সংসদের নির্বাচনী এলাকার অন্তর্গত। বর্তমান কাউন্সিলর আলহাজ্ব মোঃ নুরে আলম চৌধুরী। একান্ত সচিব কে এম আহমেদ সোহেল। 
বুড়িগঙ্গার তীর ঘেঁষে অবস্থিত ৫৫ নম্বর ওয়ার্ড। হাজারীবাগ থানার আংশিক ও কামরাঙ্গীরচর থানার ঝাউচর, ঝাউলাহাটি, নয়াগাঁও, হাসান নগর, মুন্সিহাটি, মুন্সীহাটি নদীর পাড়, আমিনবাগ ,টেকেরহাটি, জান্নাতবাগ, নবীনগর, মুনসুরবাগ,সিরাজনগর,এলাকা নিয়ে গঠিত এই ওয়ার্ড।এর জনসংখ্যা প্রায় ৫ লাখ।
ঢাকা দক্ষিণ সিটি কর্পোরেশন ২৯ নভেম্বর, ২০১১ সালে প্রতিষ্ঠিত হয়েছিল। ডিএসসিসি ৫৫ নং ওর্য়াড ১ ডিসেম্বর, ২০১১ সালে গঠিত হয়। ঢাকা দক্ষিণ সিটি কর্পোরেশন প্রতিষ্ঠার আগে এই এলাকাটি প্রাক্তন সুলতানগঞ্জ ইউনিয়ন পরিষদ ছিল। ঢাকা সিটি কর্পোরেশন ২৯ নভেম্বর ২০১১ এ স্থানীয় সরকার (সিটি কর্পোরেশন) সংশোধনী বিল ২০১১ দ্বারা বিলুপ্ত হয়ে যায়, যা বাংলাদেশের সংসদে পাস হয় এবং ১ ডিসেম্বর, ২০১১ তারিখে রাষ্ট্রপতির অনুমোদনের পর আনুষ্ঠানিকভাবে ঢাকা উত্তর সিটি কর্পোরেশন ও ঢাকা দক্ষিণ সিটি কর্পোরেশন প্রতিষ্ঠিত হয়। ঢাকা দক্ষিণ সিটি কর্পোরেশন ৫৫ নং ওয়ার্ডের প্রথম কাউন্সিলর হন মো. নুরে আলম চৌধুরী। একান্ত সচিব হিসেবে দায়িত্ব পালন করেন কে. এম. আহমেদ সোহেল।
বাংলাদেশ ইনসিওরেন্স একাডেমি

বাংলাদেশ ইনসিওরেন্স একাডেমি হল বাংলাদেশের একমাত্র সরকারি বীমা প্রশিক্ষণ ইন্সস্টিটিউট যা দেশের বীমা খাতে জড়িত পেশাদারদের জন্য বীমা প্রশিক্ষণ ও শিক্ষা প্রদান করে। এটি ১৯৭৩ সালে প্রতিষ্ঠিত হয়। সরকার কর্তৃক গঠিত একটি বোর্ড একাডেমি নিয়ন্ত্রণ ও পরিচালনা করে থাকে। এছাড়াও এটি বাংলাদেশে কিছু সময় পর পর বিশেষ প্রশিক্ষণের ব্যবস্থা করে। উপরন্তু এটি বাংলাদেশের বীমা খাত সম্পর্কিত বিষয়গুলি নিয়ে কাস্টমাইজড প্রশিক্ষণ, সেমিনার, সিম্পোজিয়াম এবং কনফারেন্স আয়োজন করে।
বাংলাদেশ ইনসিওরেন্স একাডেমি ১৯৭৩ সালে প্রতিষ্ঠিত হয়। এটি বাংলাদেশের অর্থ মন্ত্রনালয়ের একটি স্বায়ত্বসাশিত প্রতিষ্ঠান।
কাতার জাতীয় দিবস

কাতার জাতীয় দিবস ( ; "আল-ইয়াউম আল-ওয়াতানী লি-কাতার") ১৮৭৮ সালে কাতারের একীকরণের জাতীয় স্মৃতিচারন। এটি ১৮ ডিসেম্বর প্রতি বছর উদ্‌যাপন করা হয়। ২১শে জুন ২০০৭ তারিখে তখনকার ক্ষমতাসীন শাসক এবং উত্তরাধিকারী শেখ তামিম বিন হামাদ আল থানি এর হুকুমে এটি প্রতিষ্ঠিত হয়। এই দিনটি প্রতিষ্ঠাতা দিবস নামেও পরিচিত। 
১৮ ডিসেম্বর প্রতি বছর এই ছুটির দিনটি পালন করা হয়। এটি একটি জাতীয় ছুটির দিন এবং জনসাধারণের অধিকাংশই এই দিনে স্কুল এবং কাজ থেকে বিরত থাকে। ২০০৭ সালের জুনে কাতারের আমীর কর্তৃক ঘোষণার পূর্ব পর্যন্ত ৩ সেপ্টেম্বরকে প্রতিবছর প্রতিপালন করা হতো কাতারের স্বাধীনতা দিবস হিসাবে। 
বেশ কয়েকটি কার্যক্রম পালনের মধ্য দিয়ে সপ্তাহটি পালনের উদ্যোগ গ্রহণ করে। এর মধ্যে প্রতিবছর বাধ্যতামূলক হিসেবে পালন করা হয় তা হল:- 
১৮৮২ সালের ১৮ই ডিসেম্বর জাসিম বিন মোহাম্মাদ আল থানি কাতারি উপদ্বীপের শাসক হিসাবে তার পিতা মোহাম্মদ বিন থানি'র পদে অধিষ্ঠিত হন। তিনি বাহ্যিক ফোর্স বাহিনীকে সরিয়ে দেন এবং সাধারণ জনগণের কথা চিন্তা করে তাদের কার্যকলাপের বিরোধিতা করায় উক্ত উপদ্বীপের সাধারণ জনগণ তাকে একজন আদর্শ নেতা হিসাবেই মানেন। তিনি উপদ্বীপের একজন গৌরবোজ্জল স্বায়ত্তশাসকের উপাধি অর্জন করেছেন। 
উক্ত ছুটির দিনটি স্থানীয় এবং বহিরাগতদের মধ্যে দিবসটির পরিচয়মুলক একটি জাতীয় বোধ চেতনার সৃষ্টি করে। এটা বহিরাগতদেরকে কাতার এর ঐতিহ্য জ্ঞান এবং উপলব্ধি উন্নত করতে সাহায্য করেছে।
২০০৯ সালে দেশে বসবাসকারী একজন বিদেশী অধ্যাপক কাতার লিভিং যোগাযোগ মাধ্যমে উক্ত দিবসটির প্রতিক্রিয়া করতে গিয়ে কাতারী যুবকদের সমালোচনা করেন। তিনি উক্ত ওয়েবসাইটে "শেইম অন কাতার অন কাতার ন্যাশনাল ডে" শিরোনামের স্টোরিতে কাতারি যুবকদের উদ্যতার সমালোচনা করেছিলেন, যারা নিয়মিতভাবে দুই চাকার যানবাহনের বেপরোয়া ড্রাইভিং করে এবং জাতীয় দিবস উদ্‌যাপনের সময় হতাশাজন ও বিদ্‌ঘুটে মাস্ক ব্যবহার করে। এর ফলে দেশটিতে সমালোচনাকারী জনসংখ্যার অধিকার নিয়ে জাতীয় সংলাপ শুরু হয়। বিতর্কটির জনপ্রিয়তা ধীরে ধীরে বৃদ্ধি পায় এবং বিভিন্ন সম্প্রদায়ের শত শত লোক আকর্ষিত হয়ে অংশ গ্রহণ করে।
২০১৬ সালের সিরিয়ার আলেপ্পোয় গৃহযুদ্ধে শেষে কাতার সরকার এক ঘোষণার মাধ্যমে ডিসেম্বর ১৮ তারিখে সকল ধরনের অনুষ্ঠান বাতিল করে। এটি সিরিয়ার গৃহযুদ্ধে যুদ্ধাহতদের প্রতি সমর্থন জানাতে এ আদেশ জারী করা হয়।
আসিফ মান্দভি

আসিফ হাকিম মান্দভিওয়ালা (জন্ম: মার্চ ৫, ১৯৬৬), পেশাগতভাবে আসিফ ম্যান্দভি নামে পরিচিত (, ), একজন ব্রিটিশ-আমেরিকার অভিনেতা এবং কৌতুকাভিনেতা। তিনি ২০০৬ সালের ৯ আগস্ট তারিখ থেকে প্রতিদিনের ধারাবাহিক অনুষ্ঠানে সাংবাদিকতায় বিষয়ক বিভিন্ন বিষয়াবলীতে অবদান রাখতে শুরু করেছিলেন। এরপর ২০০৭ সালের ১২ই মার্চ এর পর থেকে তিনি একজন নিয়মিত সংবাদদাতা হিসেবে ভূমিকা রাখেন। তিনি পরিবারিরক ঘরানার ওয়েব সিরিজের হালাল এর প্রধান অভিনেতা, সহকারী-লেখক এবং প্রযোজক, যেটি ২০১১ সালে মজার বা আকর্ষনীর অনুষ্ঠানে পরিণত হয়েছিল। এছাড়াও তিনি এইচবিও কমেডি ধারাবাহিক দ্য ব্রিং এ একজন অভিনেতা, রচয়িতা এবং সহ-প্রযোজক হিসেবে কাজ করেছেন। মান্দভি বুক নং ল্যান্ডস ম্যান বইয়ের লেখক।
রিজওয়ান মঞ্জি

রিজওয়ান মঞ্জি (জন্ম: ১৭ অক্টোবর ১৯৭৪) হলেন একজন কানাডীয় অভিনেতা। তিনি এনবিসি ইউনিভার্সাল টেলিভিশন ধারাবাহিকে রাজীব নামে অভিনয় করেছেন। মঞ্জি ভারতীয় মাতা-পিতার ঘরে কানাডার টরেন্টোয় জন্মগ্রহণ করেন, যারা তানজানিয়া থেকে সেখানে স্থানান্তরিত হয়েছিলেন। তার পরিবার গুজরাতি ভারতীয় বংশোদ্ভূত ইসমাইলি মুসলিম সম্প্রদায়ের এবং তিনি প্রায়ই বলে থাকেন যে, তার কাছে তার ধর্ম খুবই গুরুত্বপূর্ণ একটি বিষয়।
দ্য ওয়ার্ল্ড অ্যাকোর্ডিং টু সিসামি স্ট্রিট

দ্য ওয়ার্ল্ড অ্যাকোর্ডিং টু সিসামি স্ট্রিট ২০০৬ সালের একটি প্রামাণ্যচিত্র, যেটি পার্টিসিপ্যান্ট প্রোডাকশনস এর ব্যানারে নির্মিত হয়েছে এবং চলচ্চিত্রটিতে শিশুদের টেলিভিশন ধারাবাহিক "সিসামি স্ট্রিট" ও এর আন্তর্জাতিক সংস্করণ সম্পর্কে আলোকপাত করা হয়েছে। প্রামাণ্যচিত্রটিতে বাংলাদেশের "সিসিমপুর", কসোভোর "রুগা সিসাম" (আলবেনীয় ভাষায়) ও উলিকা সেজাম (সার্বীয় ভাষায়) এবং দক্ষিণ আফ্রিকার "তাকালানি সিসামি" সম্পর্কে আলোকপাত করেছে। চলচ্চিত্রটির প্রিমিয়ার হয়েছিল ২০০৬ সালের সুডান্স চলচ্চিত্র উৎসবের প্রামাণ্যচিত্র বিভাগে। চলচ্চিত্রটির ডিভিডি মুক্তি পেয়েছিল ২০০৬ সালের ২৪ অক্টোবরে। প্রামাণ্যচিত্রটির এক পর্যায়ে দক্ষিণ আফ্রিকার "সিসামি স্ট্রিট" সংস্করণের এক এইচআইভি পজিটিভ চরিত্রকে দেখানো হয়, যেটি যুক্তরাষ্ট্রের কিছু কংগ্রেস সদস্যের নিকট সমালোচনার শিকার হয়েছিল।
পল উইলসন

পল উইলসন (; জন্ম: ১২ জানুয়ারি, ১৯৭২) নিউ সাউথ ওয়েলসের নিউক্যাসল এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। বর্তমানে তিনি আম্পায়ার হিসেবে খেলা পরিচালনা করছেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া এবং ওয়েস্টার্ন অস্ট্রেলিয়া দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিং করতেন ‘ব্লকার’ ডাকনামে পরিচিত পল উইলসন।
নিউক্যাসলে জন্মগ্রহণকারী পল উইলসন অস্ট্রেলিয়ান ক্রিকেট একাডেমিতে পড়াশোনার উদ্দেশ্য নিয়ে অ্যাডিলেডে চলে আসেন। অ্যাডিলেডে যাবার পূর্বে নিউক্যাসলে শিক্ষানবিশী হিসাবরক্ষকের চাকরি ত্যাগ করেন। এরপর অস্ট্রেলিয়ান ক্রিকেট একাডেমিতে যোগ দেন। ১৯৯৩-৯৪ মৌসুমের শেষদিকে সাউথ অস্ট্রেলিয়ার পক্ষে লিস্ট এ ক্রিকেটে অভিষেক ঘটে তার। এখানে তিনি ৫১ খেলায় অংশ নিয়ে ৩০.৭৭ ঘরে ১৫১ উইকেট পান।
১৯৯৫-৯৬ মৌসুমে সাউথ অস্ট্রেলিয়ার পক্ষে অভিষেক ঘটে তার। ২০০০-এর দশকের শুরুরদিক পর্যন্ত ঘরোয়া পর্যায়ের ক্রিকেটে সরব ছিলেন। এরপর ২০০২-০৩ মৌসুমে ওয়েস্টার্ন অস্ট্রেলিয়ায় স্থানান্তরিত হন।
২০০২ সালে পশ্চিম অস্ট্রেলিয়ায় চলে যান। সেখানে ওয়েস্টার্ন ওয়ারিয়র্সের সাথে চুক্তিবদ্ধ হন। দুই মৌসুম খেলার পর ২০০৩-০৪ মৌসুম শেষে খেলার জগৎ থেকে অবসর নেন।
অস্ট্রেলিয়া এ দলে বেশ ভালো খেলার স্বীকৃতিস্বরূ অস্ট্রেলিয়ার জাতীয় দলে পল উইলসনকে অন্তর্ভুক্ত করা হয়। কলকাতায় স্বাগতিক ভারতের বিপক্ষে মার্চ, ১৯৯৮ সালে একটিমাত্র টেস্ট খেলায় অংশগ্রহণের সুযোগ পেয়েছিলেন। তবে, খেলায় কোন রান কিংবা উইকেট লাভের অধিকারী হননি। খেলার শুরুরদিকে আঘাতের কবলে পড়েন। এরপর আর তাকে অস্ট্রেলিয়া দলের পক্ষে খেলতে দেখা যায়নি। টেস্টে অংশগ্রহণের পূর্বে সংক্ষিপ্ত সময়ের জন্যে ওডিআই দলে খেলার সুযোগ পেয়েছিলেন। ১৯৯৭-৯৮ মৌসুমে অংশগ্রহণকৃত ১১টি ওডিআইয়ের সবগুলো খেলেছিলেন।
মজবুত গড়নের ডানহাতি ফাস্ট বোলার পল উইলসন ১৯৯৭-৯৮ মৌসুমে আন্তর্জাতিক পর্যায়ের সবগুলো খেলায় অংশ নিয়েছিলেন। তন্মধ্যে, একমাত্র টেস্টটি ভারত সফরে খেলেছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন তিনি। সে তুলনায় ওডিআই খেলায় অংশ নিয়েছেন বেশি। এগারোটি একদিনের আন্তর্জাতিকে অংশ নিয়েছেন পল উইলসন। ১৮ মার্চ, ১৯৯৮ তারিখে ভারতের বিপক্ষে টেস্ট ক্রিকেটে অভিষেক ঘটে তার। এরপূর্বে ১৭ ডিসেম্বর, ১৯৯৭ তারিখে নিউজিল্যান্ডের বিপক্ষে একদিনের আন্তর্জাতিকে অভিষেক পর্ব সম্পন্ন হয়েছিল পল উইলসনের।
২০০৩-০৪ মৌসুমে শেষে ক্রিকেট খেলা থেকে অবসর গ্রহণ করেন। এ পর্যায়ে মহিলাদের জাতীয় ক্রিকেট লীগে ওয়েস্টার্ন ফারির কোচের দায়িত্ব পালন করেন তিনি।
পরবর্তীতে আম্পায়ারিত্বের দিকে ধাবিত হন ও বর্তমান ক্রিকেট অস্ট্রেলিয়ার জাতীয় আম্পায়ার প্যানেলের সদস্য তিনি। ২০১৪ সালে দুইটি টুয়েন্টি২০ আন্তর্জাতিক খেলা পরিচালনা করেন। ৮ নভেম্বর, ২০১৪ তারিখে অস্ট্রেলিয়ার টাউন্সভিলে অনুষ্ঠিত হংকং বনাম পাপুয়া নিউগিনির মধ্যকার প্রথম একদিনের খেলায় আম্পায়ারিত্ব করেন।
জানুয়ারি, ২০১৮ সালে অনূর্ধ্ব-১৯ ক্রিকেট বিশ্বকাপের সতেরোজন আম্পায়ারের অন্যতম ছিলেন তিনি। এপ্রিল, ২০১৯ সালে আইসিসি ঘোষিত ক্রিকেট বিশ্বকাপ উপলক্ষ্যে ষোলজন আম্পায়ারের অন্যতম হিসেবে মনোনীত হন।
বাংলাদেশ রেলওয়ে জাদুঘর

বাংলাদেশ রেলওয়ে জাদুঘর বাংলাদেশের চট্টগ্রামের পাহাড়তলীতে অবস্থিত দেশের একমাত্র রেলওয়ে জাদুঘর। এছাড়াও এটি দেশের একমাত্র জাদুঘর, যেখানে শত বর্ষের পুরনো বাংলাদেশ রেলওয়ের পরিবর্তন ও আধুনিকায়নের ইতিহাস সংরক্ষিত রয়েছে।
জাদুঘরটি চট্টগ্রামের পাহাড়তলী থানার অন্তর্গত আমবাগানের বাংলাদেশ রেলওয়ে কেরিজ ও ওয়াগন কারখানার সম্মুখে প্রায় ১২ একর পাহাড়ী এলাকা জুড়ে অবস্থিত। জাদুঘরের কাঠের তৈরি দোতলা বাংলোটি যা প্রায় ৪২০০ বর্গফুট এলাকা জুড়ে বিস্তৃত।
১৫ নভেম্বর ২০০৩ সালে দেশের একমাত্র রেলওয়ে জাদুঘরে পরিণত হবার পূর্ব পর্যন্ত এটি রেলওয়ের বাংলো হিসেবে ব্যবহৃত হত। ২০১৬ সালে রেলওয়ে কর্তৃপক্ষ জাদুঘরটির সংস্কার কাজ শুরু করে।
জাদুঘরে বাংলাদেশ রেলওয়ের পূর্ববর্তী সংস্থা আসাম বেঙ্গল রেলওয়ে (১৯৪২), ইস্টার্ন বেঙ্গল রেলওয়ে (১৯৪৭) এবং পাকিস্তান রেলওয়ে (১৯৬১) কর্তৃক ব্যবহৃত বিভিন্ন নিদর্শন এবং বস্তুর সমৃদ্ধ সংগ্রহ রয়েছে। সংরক্ষিত শিল্পকর্মগুলি প্রধানত বাংলাদেশ রেলওয়ের যান্ত্রিক, বৈদ্যুতিক, টেলিযোগাযোগ, সংকেত, ট্রাফিক ও প্রকৌশল বিভাগের অন্তর্গত। এছাড়াও বিভিন্ন ধরনের বাতি ও আলো, পাকা ও ঘণ্টা, স্টেশন মাস্টারের পোশাক এবং আনুষঙ্গিক, সিগন্যাল সরঞ্জাম, ট্রান্সমিটার, অ্যানালগ টেলিফোন, মনোগ্রাম, ট্র্যাক সুইচ এবং রেলওয়ে স্লিপার রয়েছে জাদুঘরের সংরক্ষণে।
রূহ আফজা

রূহ আফজা ( ; ) একটি ঘনীভূত স্কোয়াশ। এটি উত্তর প্রদেশের গাজিয়াবাদের হাকিম হাফিজ আব্দুল মজিদ কর্তৃক ১৯০৬ সালে এটির উপাদান প্রণীত হয়। এটি যাত্রা শুরু করে পুরাতন দিল্লি থেকে। বর্তমানে 
হামদর্দ (ওয়াক্‌ফ) ল্যাবরেটরীজের বাংলাদেশ, ভারত ও পাকিস্তান শাখা এটি উৎপাদন করে থাকে। এটি রমযান মাসে ইফতারের সময় উপমহাদেশের বহু মুসলমান পানীয় হিসেবে খেয়ে থাকেন। এটি সিরাপ আকারে বিক্রি হলেও পানি বা দুধ এবং বরফ ইত্যাদির সংমিশ্রণে সরবত বানিয়ে ইফতারের সময় খাওয়া হয়ে থাকে।
১৯০৬ সালে ইউনানি চিকিৎসক হাকিম হাফিজ আব্দুল মজিদ পুরাতন দিল্লিতে তার চিকিৎসালয় স্থাপন করে। পরের বছর তিনি রূহ আফজা বাজারে আনেন। ১৯৪৭ সালে দেশভাগের পর তার বড় ছেলে ভারত থেকে গেলেও ছোট ছেলে পাকিস্তান চলে যায় এবং সেখানে করাচিতে দুই রুম নিয়ে স্বতন্ত্র হামদর্দ (ওয়াক্‌ফ) ল্যাবরেটরীজ চালু করে।
২০১০ সালে শেফ নিতা মেহতা রূহ আফজার বাণিজ্যিক প্রচারণায় অংশ নেন।
রূহ আফজা সিরাপের উপাদানসমূহ হল:
রূহ আফজা সিরাপ ঠাণ্ডা দুধ ও বরফের সংমিশ্রণে খাওয়া হয়ে থাকে। রূহ আফজা সাধারণত রমযান মাসে দিনশেষে রোযা ভাঙার পর ইফতারের সময় সরবত বানিয়ে খাওয়া হয়ে থাকে। রূহ আফজার মিশ্রণকে পানির সাথে মেশানো হলে তা সরবতের রূপ নেয়। রূহ আফজা সিরাপ প্রায়ই কুলফি আইসক্রিম ও সেমাইয়ের সাথে মিশিয়ে ফালুদা তৈরিতে ব্যবহার করা হয়।
বিভ্রান্তিকর বিজ্ঞাপন প্রচারের অভিযোগে বিশুদ্ধ খাদ্য আদালতের নিরাপদ খাদ্য পরিদর্শক মোহা. কামরুল হাসান ৩০ মে ২০১৮ সালে রূহ আফজার বিপণন প্রতিষ্ঠান হামদর্দের বিরুদ্ধে মামলা দায়ের করেন। এতে বলা হয় ‘৩৫ ফলের রস দিয়ে তৈরি রূহ আফজা’ এমন তথ্য দিয়ে যে বিজ্ঞাপনে প্রচার করা হয় তা সঠিক নয়। মামলার প্রেক্ষিতে একই বছরের ১২ জুন বিশুদ্ধ খাদ্য আদালত ১-এর বিচারক এএফএম মারুফ চৌধুরী বিভ্রান্তিকর বিজ্ঞাপন প্রচারের দায়ে হামদর্দকে চার লাখ টাকা জরিমানা করেন।
বানৌজা মেঘনা

বাংলাদেশ নৌবাহিনী জাহাজ (সংক্ষেপেঃ বানৌজা) মেঘনা বাংলাদেশ নৌবাহিনীর মেঘনা-শ্রেণীর ফিসারিজ প্রোটেকশন ভেসেল। জাহাজটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার সিঙ্গাপুর থেকে বানৌজা মেঘনা জাহাজটি ক্রয় করে। ১৯ জানুয়ারি, ১৯৮৪ সালে জাহাজটিকে প্রথম বারের মত পানিতে ভাসানো হয়। পরবর্তীতে ১৯৮৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি চট্টগ্রামে অবস্থিত বানৌজা ঈসা খান নৌ ঘাঁটিতে মোতায়েন রয়েছে।
বানৌজা মেঘনা জাহাজটির দৈর্ঘ্য , প্রস্থ এবং গভীরতা । জাহাজটিতে রয়েছে ২টি প্যাক্সম্যান ভ্যালেন্টা ১২সিএম ডিজেল; (৩.৭৩ মে.ও.) এবং ২টি শ্যাফট। যার ফলে জাহাজটি ঘন্টায় সর্বোচ্চ গতিতে চলতে সক্ষম। এছাড়াও গতিতে সমুদ্র এলাকা জুড়ে টহল কার্যক্রম পরিচালনা করতে সক্ষম।
বানৌজা মেঘনা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
৫৭ মিমি বোফর্স ডিপি কামানটি প্রতি মিনিটে ২.৪ কেজি ওজনের ২০০টি গোলা ১৭ কিলোমিটার দুরত্বে নিক্ষেপ করতে সক্ষম।
৪০ মিমি বোফোর্স কামানটি প্রতি মিনিটে ৩০০টি ০.৯৬ কেজির গোলা ১২ কিলোমিটার দূরত্বে নিক্ষেপ করতে সক্ষম।
বানৌজা যমুনা

বাংলাদেশ নৌবাহিনী জাহাজ (সংক্ষেপেঃ বানৌজা) যমুনা বাংলাদেশ নৌবাহিনীর মেঘনা-শ্রেণীর ফিসারিজ প্রোটেকশন ভেসেল। জাহাজটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার সিঙ্গাপুর থেকে বানৌজা যমুনা জাহাজটি ক্রয় করে। ১৯ জানুয়ারি, ১৯৮৪ সালে জাহাজটিকে প্রথম বারের মত পানিতে ভাসানো হয়। পরবর্তীতে ২৫ সেপ্টেম্বর, ১৯৮৪ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি খুলনায় অবস্থিত বানৌজা তিতুমীর নৌ ঘাঁটিতে মোতায়েন রয়েছে।
বানৌজা যমুনা জাহাজটির দৈর্ঘ্য , প্রস্থ এবং গভীরতা । জাহাজটিতে রয়েছে ২টি প্যাক্সম্যান ভ্যালেন্টা ১২সিএম ডিজেল; (৩.৭৩ মে.ও.) এবং ২টি শ্যাফট। যার ফলে জাহাজটি ঘন্টায় সর্বোচ্চ গতিতে চলতে সক্ষম। এছাড়াও গতিতে সমুদ্র এলাকা জুড়ে টহল কার্যক্রম পরিচালনা করতে সক্ষম।
বানৌজা মেঘনা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
৫৭ মিমি বোফর্স ডিপি কামানটি প্রতি মিনিটে ২.৪ কেজি ওজনের ২০০টি শেল ১৭ কিলোমিটার দুরত্বে নিক্ষেপ করতে সক্ষম।
৪০ মিমি বোফর্স কামানটি প্রতি মিনিটে ৩০০টি ০.৯৬ কেজির শেল ১২ কিলোমিটার দূরত্বে নিক্ষেপ করতে সক্ষম।
লক্ষ্মী (চলচ্চিত্র)

লক্ষ্মী একটি ভারতীয় হিন্দি ভাষার চলচ্চিত্র, যেটি পরিচালনা করেছেন রাঘব লরেন্স এবং প্রযোজনা করেছেন শাবিনা খান ও তুষার কাপুর। এটি ২০১১ সালের তামিল চলচ্চিত্র ""র পুনঃনির্মাণ। চলচ্চিত্রটিতে মুখ্য ভূমিকায় অভিনয় করেছেন অক্ষয় কুমার, কিয়ারা আডবাণী ও আর. মাধবন। চলচ্চিত্রটি ২০২০ সালের ৯ নভেম্বর মুক্তিলাভ করে।
চলচ্চিত্রটি নির্মাণের ঘোষণা করা হয় ২০১৯ সালের জানুয়ারির দ্বিতীয়ার্ধে, যখন লরেন্স নিশ্চিত করেন যে তার নির্মিত তামিল চলচ্চিত্র "কাঞ্চনা" বলিউডে পুনঃনির্মিত হবে।
এই চলচ্চিত্রটির গানগুলো মানজ মিউজিক এবং তনিষ্ক বাগচী দ্বারা কম্পোজ করা হয়েছে, গানের কথা লিখেছেন সাব্বির আহমেদ এবং তনিষ্ক বাগচী।
তনিষ্ক বাগচী নমস্তে লন্ডন এর "চাকনা চাকনা" নামে গানটি পুনরায় তৈরি করবেন। এছাড়াও তিনি ২০০৫ সালের চলচ্চিত্র ইনসান এর আইকনিক "রেইন রেইন" গানটিকেও পুনরায় তৈরি করবেন। উপর্যুক্ত দুই গানই পূর্বে হিমেশ রেশমিয়া রচনা করেছিলেন।
৩. ^ "ল্যাক্সম্মি বোম্ব ২০২০". M Topper 24. সংগ্রহের তারিখ ৫ মে ২০২০।
ইডিয়ট (১৯৯২-এর চলচ্চিত্র)

ইডিয়ট ১৯৯২ সালের একটি হিন্দি চলচ্চিত্র যেটি নির্মিত হয়েছে ফিওদোর দস্তয়েভ্‌স্কির "দ্য ইডিয়ট" উপন্যাস অবলম্বনে। চলচ্চিত্রটি পরিচালনা করেছেন মনি কাউল এবং চলচ্চিত্রটিতে মুখ্য ভূমিকায় অভিনয় করেছেন শাহরুখ খান ও আইউব খান-দিন। চলচ্চিত্রটি ১৯৯২ সালে নিউইয়র্ক চলচ্চিত্র উৎসবে প্রথম প্রদর্শিত হয়।
চলচ্চিত্রটি নির্মাণের পর চার পর্বের টেলিভিশন ধারাবাহিক হিসেবে দূরদর্শনে প্রচারিত হয়।এরপর ১৯৯২ সালে চলচ্চিত্রটি প্রদর্শিত হয় নিউইয়র্ক চলচ্চিত্র উৎসবে। চলচ্চিত্রটি কখনো বাণিজ্যিকভাবে মুক্তি পায় নি। ২০১৬ সালে মুম্বাই চলচ্চিত্র উৎসবে "আহামাক" শিরোনামে চলচ্চিত্রটি প্রদর্শিত হয়।
শৈশবকালীন লৈঙ্গিক অনিশ্চয়তা

শৈশবকালীন লৈঙ্গিক অনিশ্চয়তা' (CGN) হচ্ছে শিশুদের বয়সন্ধিকালের পূর্বে দেখা যাওয়া এমন একটি বৈশিষ্ট্যের প্রদর্শন করাকে বুঝায়; যা সেই সমাজে আশা করা হয় না। উদাহরণস্বরূপ একটি ছেলে শিশু জন্মের পর বেড়ে উঠার সময়ে কেমন আচরণ করবে; তা নিয়ে সমাজে একটা অলিখিত বা লিখিত মনস্তাত্ত্বিক ধারা থাকে, যার দরূণ আশা করা হয়, ছেলে শিশুটিও ঠিক সেরূপ আচরণ করবে। কিন্তু যদি সে আশানূরুপ আচরণ না করে বা বিপরীত লিঙ্গের ন্যায় আচরণ করে, তবে সে বৈশিষ্ট্যকে শৈশবকালীন লৈঙ্গিক অনিশ্চয়তা বলে অভিহিত করা হয়। সাধারণত এই ধরনের বৈশিষ্ট্য যারা দেখায়; তাদের মধ্যে বেশান্তর, জন্মগত লিঙ্গের সাথে সামঞ্জস্যপূর্ণ অনুষ্ঠানে (যেমন ছেলেদের জন্য সংস্কৃতি নির্ধারিত খেলায় অংশগ্রহণ না করা) এবং বিপরীত লিঙ্গের সঙ্গীদের সাথে খেলার জন্য তীব্র আগ্রহ সৃষ্টি হওয়ার মত বৈশিষ্ট্য দেখা যায়।
প্রচুর সংখ্যক গবেষণা থেকে এই বিষয়টি উঠে এসেছে যে, যে সব মানুষেরা নিজেদের কে সমকামী হিসেবে মনে করেন তারা যখন ছোট ছিলেন বাল্যকালে তারা নিজেদের লিঙ্গ নিয়ে অনিশ্চয়তায় ভুগতেন। চিকিৎসকেরা বিষয়টির চিকিৎসা করা যাবে কী যাবে না; বা গেলেও তার চিকিৎসা কেমন হবে; তা নিয়ে সাম্প্রতিক সময়ে একাধিক ভাগে বিভক্ত হয়ে গিয়েছেন। একটি গবেষণা মতে শৈশবকালীন লৈঙ্গিক অনিশ্চয়তা বিষয়টি উত্তরাধিকারসূত্রে প্রাপ্ত হয়।
শিশুদের মধ্যকার "লৈঙ্গিক অনিশ্চয়তা" বিভিন্ন রূপে দেখা যায়, যা থেকে বুঝা যায়, শিশুটি কার্যত কোন লিঙ্গকে প্রতিনিধিত্ব করে।
যেসব সমকামী পুরুষে শৈশবে লৈঙ্গিক অনিশ্চয়তা দেখা যায় তারা সমকামী নারীর তুলনায় মানসিক মর্মপীড়ায় বেশি ভুগেন বলে গবেষণায় পাওয়া গিয়েছে। এই গবেষণার পরিধি বিষমকামী পুরুষ ও নারীতেও বিস্তৃত করা হয়েছিল। দেখা গিয়েছে, যৌন জীবনে বিষমকামী হওয়া পুরুষের যদি শৈশবে লৈঙ্গিক অনিশ্চয়তা দেখা গিয়ে থাকে; তবে তারা বিষমকামী নারীর তুলনায় বেশি মানসিক যাতায় ভুগেন। এই গবেষণার উপসংহারে বলা হয়েছে, যৌন অভিমুখিতা কোন প্রকার বিবেচ্য না হয়েই শৈশবকালীন লৈঙ্গিক অনিশ্চয়তা নারীর তুলনায় পুরুষে নেতিবাচক প্রভাব ফেলে। এর অন্যতম কারণ সমাজের দৃষ্টিভঙ্গী। সমাজে নারীর মধ্যে পুরুষোচিত আচরণকে অনেকসময় মেনে নেওয়া হলেও পুরুষের মধ্যে নারীসুলভ আচরণকে সমাজ সাধারণত তীব্রভাবে নিরুৎসাহিত করে। এর ফলে শৈশবে ছেলে শিশু লৈঙ্গিক অনিশ্চয়তা দেখালে সমাজের নেতিবাচক প্রতিক্রিয়া তার মনস্তত্ত্বে দাগ ফেলে দেয়; যা তার পরবর্তী জীবনে মানসিক মর্মপীড়ার অন্যতম কারণ হয়।
মালিকা ফাভ

মালিকা ফাভ (জন্ম ১ ডিসেম্বর ১৯৮২) লন্ডন ভিত্তিক ফরাসি চিত্রশিল্পী এবং গ্রাফিক শিল্পী। তার শিল্পকর্ম শৈলী পপ শিল্প এবং অপটিক্যাল শিল্পের মিশ্রনের মধ্যে বিশুদ্ধ লঘুবাদ (মিনিমালইজম) দ্বারা চিহ্নিত করা যেতে পারে, যা কখনও কখনও 'অপটিক্যাল শিল্প সমর্থিত পপ শিল্প' হিসেবে বিবেচিত হয়। তার শিল্পশৈলীতে প্রায়শই জ্যামিতিক নকশার সাথে সরল চিত্রের সমন্বয় ঘটেছে এবং ইতিবাচক ও নেতিবাচক স্থান এবং রঙ, মার্জিত লেআউট, বিশেষ করে নারী শরীর এবং বাঁকগুলির সাহায্যে চিত্রের একটি অনন্য রূপ নির্মাণ করতে সমর্থ।
মালিকা ফাভ ১৯৮২ সালের ১ ডিসেম্বর ফ্রান্সের প্যারিস অঞ্চলে জন্ম নেন, এবং সেখানেই বড় হয়ে ওঠেন। তার মা-ও একজন চিত্রশিল্পী। উচ্চ বিদ্যালয়ের শিক্ষার পর ফাভ একটি বিজ্ঞান প্রিপেইটারি বিদ্যালয়ে যান, কারণ তিনি কোয়ান্টাম প্রকৌশলী হতে চেয়েছিলেন। কিন্তু বিপরীতভাবে তিনি প্যারিসের একটি আর্ট স্কুলে যাবার সিদ্ধান্ত নেন যার নাম ইক্লে ন্যাশনালএল সুপারিরির দেস আর্টস অ্যাপ্লিকিকেস এট দেস মেটিয়ার্স ডি আর্ট, যা প্রায়ই অলিভিয়ার ডি সেরেস নামে পরিচিত। পরবর্তীতে তিনি অলিভিয়ার ডি সেরেস থেকে স্নাতক হন। প্যারিসে তার শিক্ষা শেষ করার পর, তিনি কলা শিক্ষা গ্রহলের উদ্দেশ্যে লন্ডনে চলে আসেন, এবং সেখানে তিনি ফার্নহ্যামেরর সারি ইনস্টিটিউট অব আর্ট অ্যান্ড ডিজাইন, ইউনিভার্সিটি কলেজ থেকে উচ্চতর শিক্ষা গ্রহণ করেন।
ফাভ তিন মাসের জন্য ইন্টার্নশীপ করেন এয়ারসাইডে নামক ব্রিটিশ ডিজাইন স্টুডিওতে, যেটি ২০১২ সালে কার্যক্রম বন্ধ করে দেয়। ২০০৬ সালে, ফাভ এয়ারসাইডে শিল্প পরিচালক হিসাবে কাজ শুরু করেন, কোম্পানিটি সে সময়ে দ্য সানডে টাইমস সহ অনেক উচ্চ-প্রোফাইলের পত্রিকা এবং ক্লায়েন্টদের সাথে কাজ করতো। ২০১১ সালে, বন্ধ হয়ে যাবার এক বছর পূর্বে তিনি এয়ারসাইড থেকে অব্যহতি নেন, স্বাধীন নকশাকার হিসাবে নিজেকে প্রস্তুত করতে। ২০০৬ সালে তিনি ইউএনআইটি নামক আরেকটি প্রতিষ্ঠানের সঙ্গেও কাজ করেছেন।
আবুল-হাসান আল-মুহাজির

আবুল-হাসান আল-মুহাজির ৫ই ডিসেম্বর ২০১৬ সাল থেকে ২৭ অক্টোবর ২০১৯ পর্যন্ত ইসলামিক স্টেট অব ইরাক অ্যান্ড লেভ্যান্টের একজন সরকারী মুখপাত্র হিসেবে দায়িত্ব পালন করেছিলেন।
আবুল-হাসান হলেন আবু মোহাম্মদ আল-আদনানির উত্তরসূরি, যিনি আগস্ট ২০১৬ সালে সিরিয়ায় আলেপ্পো সীমান্ত পরিদর্শনকালে নিহত হন।
আবুল হাসানকে একজন বিদেশী যোদ্ধা বলে মনে করা হয়, কারণ তাকে ছদ্মনাম "আল-মুহাজির" বলে অভিহিত করা হয়েছে, যার অর্থ হচ্ছে "অভিবাসী"।
দ্য আটলান্টিক পত্রিকায় প্রকাশিত একটি নিবন্ধে সাংবাদিক গ্রেম উড বলেছেন যে, আবুল-হাসান আল-মুহাজির টেক্সাসে জন্মগ্রহণকারী যার নাম জন জর্জেলাস। যিনি একই সাথে ইয়াহিয়া আবু হাসান নামেও পরিচিত। যদিও সাংবাদিক তার এই তথ্যর বিষয়ে সন্দেহ পোষণ করেছিলেন। ইতালীয় মিডিয়াও ধারণা করেছিল যে, তিনি লুসার্ন সান জিওভ্যানির ব্ল্যাক সোয়ান রক স্কুল অফ মিউজিকে পড়াশোনা করেছেন।
আবুল-হাসান আল-মুহাজির ২০১৯ সালের ২৭ অক্টোবর বিমান হামলায় নিহত হন।
শ্রেষ্ঠ পরিচালক বিভাগে জি সিনে পুরস্কার

শ্রেষ্ঠ পরিচালক বিভাগে জি সিনে পুরস্কার হল ভারতের চলচ্চিত্রের জন্য জি এন্টারটেইনমেন্ট এন্টারপ্রাইজেস কর্তৃক প্রদত্ত বাৎসরিক পুরস্কার। ১৯৯৮ সালে ১ম আয়োজন থেকে জি সিনে পুরস্কারের অংশ হিসেবে বলিউডের সেরা পরিচালকদের এই পুরস্কার প্রদান করা হচ্ছে। শুরুতে দর্শকদের ভোটে এই পুরস্কারের বিজয়ী নির্ধারিত হত। বর্তমানে সমালোচকদের রায়ে বিজয়ী নির্ধারিত হয়ে থাকে। ২০০৯, ২০১০, ও ২০১৫ সালে এই পুরস্কার আয়োজিত হয়নি। পরবর্তীকালে ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি।
এই বিভাগে প্রথম পুরস্কার বিজয়ী জে. পি. দত্ত "বর্ডার" (১৯৯৭) চলচ্চিত্র পরিচালনার জন্য এই পুরস্কার অর্জন করেন। সঞ্জয় লীলা ভন্সালী এই বিভাগে সর্বাধিক পাঁচবার পুরস্কার অর্জন করেন। সাম্প্রতিক বিজয়ী এটলি কুমার "জাওয়ান" (২০২৩) চলচ্চিত্র পরিচালনার জন্য এই পুরস্কার অর্জন করেন।
বাহন

বাহন (, , আক্ষরিক অর্থ "তাই যা বহন করে, তাই যা নিয়ে যায়") শব্দটির মানে হলো বিদ্যমান জীব, সাধারণত একটি প্রাণী বা পৌরাণিক জীব, নির্দিষ্টভাবে একজন হিন্দু দেবতা যাকে বলা হয় একটি যানবাহন হিসেবে ব্যবহার করা হয়। দেবতাগণ ও তাদের বাহনদের মাঝে অংশীদারত্ব বেশিরভাই মূর্তিশিল্প এবং পুরাণে উল্লেখিত।
পলিগন (ওয়েবসাইট)

পলিগন হলো একটি আমেরিকান ভিডিও গেম ওয়েবসাইট যা খবর, শিক্ষা, পর্যালোচনা এবং ভিডিও প্রকাশ করে। ভক্স মিডিয়ার তৃতীয় সম্পত্তি হিসেবে ২০১২ সালের অক্টোবরে এটির আরম্ভানুষ্ঠানে, গেমগুলির পরিবর্তে গেমগুলির পিছনের দায়ী লোকদের গল্পগুলির উপর কেন্দ্র করার মাধ্যমে প্রতিযোগীদের থেকে "পলিগন" আলাদা করার চেষ্টা করে। তারা আবার দীর্ঘ-রুপের পত্রিকার ধরনের নিবন্ধের উৎপাদন করা, ভিডিও কন্টেন্টে অর্থ-ব্যয় এবং গেমের পরিবর্তনের সাথে তাদের সংখ্যা-পর্যালোচনাগুলির হালনাগাদ হতে দেওয়ার সিদ্ধান্ত নেন।
সাইটি দশ মাসের সময়ে নির্মিত এবং এটি ১৬ জন প্রতিষ্ঠাতা-কর্মী প্রতিষ্ঠিত করেন যার মধ্যে গেমিং ওয়েবসাইট "জয়স্টিক", "কোটাকু" এবং "দ্য এস্কেপিস্ট"-এর প্রধান সমপাদকরা অন্তর্গত। এটি একটি গোলাপি বর্ণবিন্যাস দিয়ে এইচটিএমএল ৫ অভিযোজন থেকে তৈরি করা এবং এটির বিজ্ঞাপন ব্যবস্থা নির্দিষ্ট রকমের কন্টেন্টের সরাসরি স্পন্সরশীপের উপর কেন্দ্রিত। ভক্স মিডিয়া ওয়েবসাইটের নির্মাণের উপর একটি প্রামাণ্য ধারাবাহিক তৈরি করে।
ওয়েবসাইটটি একটি গোলাপি রঙ্গের পাত ব্যবহার করে এবং "দ্য ভার্ঝ"-এর পত্রিকার ধরনের নকশা অনুকরণ করে। ল্যাপটপ, ট্যাবলেট এবং স্মার্টফোনের পর্দার আকারের উপযোগী একটি অভিযোজন ডিজাইনের সঙ্গে ওয়েবসাইটটি এইচটিএমএল ৫-এর গুণগুলি ব্যবহার করে প্রোগ্রাম করা হয়। আংশিকভাবে একটি আলাদা মোবাইল সংস্করণের প্রয়োজনীয়তার অপসারণের জন্য এটি এই উপায়ে নির্মিত। ট্যাবলেটে পড়ার জন্য তাদের দীর্ঘ-রুপের সাংবাদিকতা সেই অনুযায়ী নিখুত করা হয়।
বল্লাল ঢিপি

বল্লাল ঢিপি নদিয়ার অন্যতম প্রত্নস্থল। নবদ্বীপের নিকটবর্তী মায়াপুরে কাছে বামুনপুকুরে ভক্ত চাঁদকাজীর সমাধিস্থল থেকে উত্তর-পশ্চিম দিকে বল্লাল ঢিপির অবস্থান। এই ঢিপির নিচে বল্লাল সেনের আমলে নির্মিত প্রাসাদ ছিল বলে অনুমান করা হয়। তবে বর্তমানে এটি পুরাকীর্তি সংরক্ষণ আইন অনুসারে এই অঞ্চল সংরক্ষিত করা হয়েছে। বল্লাল ঢিপি প্রায় চারশো ফুট প্রশস্থ ও উচ্চতায় পঁচিশ থেকে ত্রিশ ফুট। ঢিপিটি সবুজ ঘাসে মোড়া, আর চারিদিক কাঁটাতার দিয়ে ঘেরা রয়েছে। সেন বংশের রাজা বল্লাল সেনের নামানুসারে এই ঢিপিটির নামকরণ করা হয়েছিল। উৎখননের আগে অনেক ইতিহাসবিদ এটিকে সেন রাজাদের রাজধানী হিসাবে মনে করতেন কিন্তু বর্তমানে তা ভুল বলে প্রমাণিত হয়েছে।বিজয় নগর বা বিজয়পুর ছিল সেই সময়ের একটি অত্যাধুনিক শহর ও সেন বংশের রাজধানী যার অবস্থান এখনো পর্যন্ত আবিষ্কৃত নয় । বিজয়পুর স্থাপন করেন বল্লাল সেনের পিতা রাজা বিজয় সেন। 
এই বৃহদাকার ঢিপিটি ১৯৭০-এর শেষের দিকে ভারতীয় পুরাতত্ত্ব দুটি ভাগে খননকার্য সম্পূর্ণ করেছিল। প্রথমটি ১৯৮২-১৯৮৩ সালে এবং দ্বিতীয়টি ১৯৮৮-১৯৮৯ সালে। উৎখননে প্রাপ্ত বস্তুর মধ্যে উল্লেখ্যযোগ্য হল, পক্ষের মূর্তি, পোড়ামাটির মানুষ ও জীব-জন্তুর মূর্তি, তামা ও লোহার নানান জিনিসপত্র, পেরেক ও নানান প্রত্নসামগ্রী। উৎখননের ফলে অঞ্চলটি বর্তমানে অনাবৃত রয়েছে। বিস্তৃত প্রাঙ্গনের মধ্যে অবস্থিত বৃহদায়তন ইটের ইমারত যার চারিদিকে ছিল উচ্চ প্রাকার। ইতিহাসবিদে্রা এই ইটের তৈরী ইমারত দেখে ইমারতটি কিসের তার সঠিক কোনো সিদ্ধান্তে আসতে পারেনি। ইতিহাসবিদ্ বা প্রত্নতাত্ত্বিকরা গবেষণা ও পরীক্ষা নিরীক্ষা করে জানতে পারেন যে নিচের অংশের অনেক পরে ইমারতের উপরের অংশটি নির্মাণ করা হয়। অষ্ঠম ও নবম শতকের ধ্বংসপ্রাপ্ত পুরাতন স্থাপত্যকীর্তির উপর পুনঃনির্মিত এই সৌধের উপরিভাগ আনুমানিক দ্বাদশ শতকের। এছাড়াও বিভিন্ন সময়ের মেরামত,পরিবর্তন ও সংযোজন নিদর্শন পাওয়া গেছে।
বল্লাল সেন বাংলার সেন রাজবংশের দ্বিতীয় তথা শ্ৰেষ্ঠ নৃপতি ছিলেন। তিনি ১১৬০ থেকে ১১৭৯ সাল পর্যন্ত সেনবংশের রাজা ছিলেন। তিনি ছিলেন সেন রাজবংশের প্রতিষ্ঠাতা বিজয় সেনের পুত্র এবং তার যোগ্য উত্তরসূরী। রাজা বল্লাল সেন বাংলার সামাজিক সংস্কার, বিশেষ করে কৌলিন্য প্রথা প্রবর্তনকারী হিসাবে পরিচিত। তিনি সুপণ্ডিত ও লেখক ছিলেন। ‘"দানসাগর"’ ও ‘"অদ্ভুদসাগর"’ তার উল্লেখযোগ্য রচনা। বল্লাল সেন তার রাজত্বের সময় বহুদূর পর্যন্ত সাম্রাজ্য বিস্তার করেন। বরেন্দ্রভূমি, রাঢ়, বঙ্গ, এবং মিথিলা তার অধীনস্থ ছিল।
মেহমেত ওজ

মেহমেত চেঙ্গিস ওজ (; জন্ম: জুন ১১, ১৯৬০), পেশাগতভাবে ড. ওজ নামে পরিচিত, একজন তুর্কি-আমেরিকার টেলিভিশন ব্যক্তিত্ব, কার্ডিওথোরাসিক সার্জন, কলম্বিয়া বিশ্ববিদ্যালয়ের অধ্যাপক, ছদ্মবিজ্ঞান প্রবর্তক এবং লেখক। অপরাহ উইনফ্রে ছিলেন ডিসকভারি চ্যানেল ধারাবাহিকের প্রথম অতিথি, যেখানে ২০০৩ সালে ড. ওজের তার বৈজ্ঞানিক গবেষণা বিষয়ক দ্বিতীয় মতামত প্রদান করেছিলেন। এরপর ওজ ২০০৪ সাল থেকে শুরু হওয়া দ্য অপরাহ উইনফ্রে অনুষ্ঠানে নিয়মিত অতিথি হিসেবে কাজ করেন এবং প্রায় ৬০ বারের বেশি পর্বে হাজির হন। ২০০৯ সালে, চিকিৎসা ও স্বাস্থ্যে বিষয়ক প্রাত্যহিক টেলিভিশন অনুষ্ঠান ড. ওজ শো কাজ করেন, যেটি উইনফ্রে হার্পো প্রোডাকশন এবং সনি পিকচার্স টেলিভিশন প্রচার করা হয়েছিল।
ওজ ১৯৬০ সালে ওহাইও, ক্লিভল্যান্ডে সুনা এবং মুস্তফা ওজ এ ঘরে জন্মগ্রহণ করেন, যারা তুরস্কের কোনিয়া প্রদেশ থেকে এসেছিলেন। তার বাবা মুস্তাফা, দক্ষিণ তুরস্কের একটি ছোট শহর বোজকিরে জন্মগ্রহণ করেন এবং ১৯৫৫ সালে তিনি মেডিক্যাল রেসিডেন্ট হিসেবে মার্কিন যুক্তরাষ্ট্রে অভিবাসন করার অনুমতি পান।
ক্যাপ্টেন আমেরিকা: দ্য ফার্স্ট অ্যাভেঞ্জার

ক্যাপ্টেন আমেরিকা: দ্য ফার্স্ট অ্যাভেঞ্জার () হচ্ছে ২০১১ সালে মুক্তিপ্রাপ্ত মার্ভেল কমিকস চরিত্রের ক্যাপ্টেন আমেরিকা সমন্বিত একটি আমেরিকান অ্যাকশনধর্মী সুপারহিরো চলচ্চিত্র। এটি মার্ভেল স্টুডিওস দ্বারা প্রযোজিত এবং প্যারামাউন্ট পিকচার্স দ্বারা বণ্টিত হয়। চলচ্চিত্রটি ২০১২ সালের দ্য অ্যাভেঞ্জার্স চলচ্চিত্রের প্রিক্যুয়াল এবং মার্ভেল সিনেম্যাটিক ইউনিভার্সের পঞ্চদশ চলচ্চিত্র। এর চিত্রনাট্য রচনা ও পরিচালনা করেছেন জো জনস্টন।
লাভ পয়েন্ট

লাভ পয়েন্ট ("ভালোবাসার বিন্দু") হলো পার্বত্য চট্টগ্রামের রাঙ্গামাটিতে অবস্থিত একটি ভালোবাসার স্মারক বিশেষ। এটি মূলত এক দম্পতির ভালোবাসার স্মরণে নির্মিত হয়েছে।
২০১৪ সালের ১৯ মার্চ রাঙামাটিতে বেড়াতে এসে কাপ্তাই লেকে ইঞ্জিনচালিত বোট উল্টে পানিতে ডুবে মৃত্যু হয় আমেরিকান প্রবাসী আলাউদ্দিন পাটোয়ারী ও তার স্ত্রী আইরিন লিমা। তিন দিন পর তাদের একে-অপরের জড়িয়ে ধরে থাকা নিথর দেহ কাপ্তাই লেক থেকে উদ্ধার করে নৌ-বাহিনী, পুলিশ, সেনাবাহিনী ও ফায়ার সার্ভিসের লোকজন।
স্বামী-স্ত্রীর এমনভাবে বাঁচার চেষ্টা এবং মর্মান্তিক মৃত্যু একটি বিরল ঘটনা। তাদের ভালোবাসাসহ পৃথিবীর সকল ভালোবাসার মানুষদের প্রতি শ্রদ্ধা জানাতে পার্বত্য চট্টগ্রাম উন্নয়ন বোর্ড’র উদ্যোগে এটি নির্মাণ করা হয়।
লাভ পয়েন্ট পার্বত্য চট্টগ্রামের রাঙ্গামাটি জেলার কাপ্তাইয়ে অবস্থিত। আলাউদ্দিন ও আইরিন লিমা দম্পতির লাশ যেখানে ভেসে ওঠে তার পাশে ডিসি বাংলো "পলওয়েল ন্যাচার পার্কে" এটি নির্মাণ করা হয়।
২০১৬ সালের ১৬ ই জানুয়ারি শনিবার লাভ পয়েন্টের ভিত্তি প্রস্তর স্থাপন করেন তৎকালীন পার্বত্য চট্টগ্রাম বিষয়ক মন্ত্রণালয়ের সচিব নব বিক্রম কিশোর ত্রিপুরা এবং 
২০১৮ সালের ২৯শে নভেম্বর বৃহস্পতিবার বিকেলে লাভ পয়েন্টের উদ্বোধন করেন পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসি।
লাভ পয়েন্ট উদ্বোধনের পর নব বিক্রম কিশোর ত্রিপুরা ও তার সহধর্মিনী অনামিকা ত্রিপুরা লাভ পয়েন্টে তালা লাগিয়ে চাবি কাপ্তাই লেকের পানিতে ছুড়ে ফেলে ‘লাভপয়েন্ট’ এর ‘লাভ লক’ কার্যক্রমের সূচনা করেন।
উল্লেখ্য, লাভ পয়েন্ট নির্মাণের জন্য সাংবাদিক ফজলে এলাহী প্রস্তাবনা করেন এবং পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসির সার্বিক পরিকল্পনা ও পার্বত্য চট্টগ্রাম উন্নয়ন বোর্ডের অর্থায়নে এটি নির্মিত হয়।